HeTree/MevakerConcSen huggingface dataset:
במסמכים שונים של המערך צוין כי מתוכנן גיוס של מתנדבים לנושאים שונים בתחום המניעה וההסברה , להדרכה בתחום הגלישה הבטוחה במסגרות חינוך שונות; ברשויות המקומיות אנשי מקצוע בתחום הרשת (אנשיי הייטק, אנשי חינוך ומניעה, עורכי דין וכדומה), להדרכה ולפעילות מניעה במסגרות בלתי פורמליות ובפרויקטים עם מערכות החינוך המקומיות; אנשי תקשורת ברשויות המקומיות לבני ית תהליכי שיווק ופרסום למניעת פגיעה ברשת; ובעלי יכולות דיגיטליות לסיוע למערך להתפתח בתחום הטכנולוגי.
בדיון בנושא הצגת המערך בוועדת החינוך, התרבות והספורט בפברואר 2018 ,ציין ראש אח"ם כי המערך אמור להיעזר במתנדבים שיסייעו לו בהסברה באכיפה ובטכנולוגיה.
ביולי 2018 , בדיון בוועדת ההיגוי, ציין המנכ"ל כי קיימת חשיבות לתעדף את התהליכים לגיוס מתנדבים למערך באופן מי ידי.
בדיון בנוכחות שר הבט"פ באותו חודש צוין כי על המשטרה לאתר מתנדבים פוטנציאלים ולבנות תוכנית לגיוס המתנדבים ולהפעלתם עד אוגוסט 2018 .
באוקטובר 2018 העביר המערך למשרד מבקר המדינה טיוטה ראשונה, לפני הערות ולפני אישור, של התוכנית להפעלת מתנדבים, ובה גם טיוטה של נוהל בנושא.
הגם שראשי המערך הדגישו את חשיבות שילובם של מתנדבים בפעילות השוטפת, עד אוקטובר 2018 , מטה המערך, שהופקד על גיבוש נוהלי הפעלתם של המתנדבים ועל גיוס המתנדבים והכשרתם, לא הפיץ נוהל להפעלת מתנדבים, לא איתר מתנדבים פוטנציאליים ולא החלו תהליכי גיוס רשמיים.
בתשובת המשטרה צוין כי נבחנו כמה תוכניות לשילוב מתנדבים והוחלט להתמקד בארבע תוכניות שהוצגו בוועדת ההיגוי ביולי 2018 .
עוד צוין כי שילובם של מתנדבים במשטרה טעון שינוי תקנות על ידי המפכ"ל.
עם מתן האפשרות הפורמלית אותרה קבוצה ראשונה של מתנדבים והם בהליכי קליטה.
משרד מבקר המדינה מעיר למשרד לבט"פ ולמשטרה כי לגיוס מתנדבים ולשילובם במערך קיימת חשיבות רבה ביישום המטרות שלשמן הוא הוקם ובייחוד בשל הקיצוץ התקציבי המתוכנן, שכן עלות הפעלת מתנדבים נמוכה מהעסקת עובדים בשכר.
על המשרד והמשטרה לקדם את הנושא לאלתר, בהתאם להחלטת הממשלה.
למערך למיגור ולמניעה של תופעות אלימות ופשיעה נגד קטינים ברשת האינטרנט שהקים המשרד לבט"פ יש ערך רב בהגנה על קטינים מפני תופעות פשיעה.
מטבע הדברים הקמתו והפעלתו הראשונית של מערך בין-משרדי מעין זה מלווה בקשיים.
לאור החשיבות שנודעת לפעולתו של המערך ולמימוש תפקידו באופן המיטבי יש לפעול בהקדם להסדרת הסוגיות שפורטו בפרק זה.
היבטים בטיפול המדינה בעבריינות מין כלפי קטינים |151 .
הטיפול בעברייני מין ושיקומם .
עברייני מין מוגדרים בישראל כמי ש ביצעו אחת או יותר מ כמה עבירות המוגדרות בחוק העונשין כעבירות מין.
במדינו ת שונות קיימות התייחסויות משפטיות והגדרות שונות לאוכלוסייה זו, אך מוסכם שעבירות מין גורמות סבל קשה לקורבנות, למשפחותיהם, לסביבה הקרובה, ואף לחברה הרחבה.
למידת מאפייניהם של עברייני המין הולידה את ההכרה שענישה לבדה והחזקתם של עברייני המין בבית הסוהר אינה מספיקה אלא יש ללוות את הענישה בטיפול בעבריינים, בשיקומם ובמעקב אחריהם, על מנת להגן על הציבור ולמנוע הישנותן של עבירת מין - רצידיביזם.
מחקרים שנעשו ברבות ממדינות המערב הוכיחו את יעילותה של גישה המשלבת ענישה וטיפול להפחתת הרצידיביזם82 .
מחקריםמלמדים כי עבריינים שקיבלו טיפול לפני כניסתם לבית הסוהר בקהילה, תוך כדי ריצוי עונשם או בקהילה לאחר שחרורם ממאסר, ההסתברות שיעברו שוב א ותה עבירה נמוכה מההסתברות של עברייני מין שלא עברו תהליך טיפולי כלל.
יתרה מזו, בקרב העבריינים שלא טופלו נרשמה הסלמה, הן בחומרת העבירות והן בתדירות ן.
חוק הגנה על הציבור מפני ביצוע עבירות מין, התשס"ו -2006 , נועד להגן על הציבור גם מפני עבירות מין נשנות.
חוק ההגנה מורכב משלושה נדבכים השלובים זה בזה ומשלימים זה את זה: הערכת רמת המסוכנות של העבריין בשלבים השונים של ההליך המשפטי, פיקוח ומעקב אחר עברייני מין הנמצאים בקהילה, ושיקום מונע של עבריינים.
שני הנדבכים הראשונים מיושמים משנת 2006 והשלישי מיושם בהדרגה מאוגוסט201383.
מודלהטיפול השיקומי לעברייני מין מבוסס על רצף טיפולי שתחילתו בבית הסוהר בתקופת המאסר, והמשכו בטיפול, בפיקוח ובמעקב ב קהילה.
במאי 2015 פרסם פורום מקצועי בין-משרדי, ובו נציגים של משרד הרווחה, משרד הבריאות וגופים מקצועיים אחרים, את "אמות המידה המקצועיות לטיפול הייעודי בעברייני מין ופוגעים מינית", ובו הוגדרו הנושאים המרכזיים שייכללו בטיפול הייעודי בעברייני מין, אמות מידה להת אמה, ו הנחיות ל שיתוף מידע ושיתוף פעולה בין הגורמים העוסקים בכך.
82 "עברייני מין ועבירות מין בארץ ובעולם: חקיקה, פיקוח, טיפול ושיקום", ד"ר מלי שחורי, ד"ר שרה בן דוד וד"ר יעל אידיסיס, 2008.
83 יצוין כי טרם חקיקת פרק השיקום המונע בחוק הגנה פעלו מסגרות טיפול אשר היו מיועדות לעבריינים הנמצאים תחת התניה שיפוטית או כחלופת ענישה בשירות בתי הסוהר, בקהילה, מטעם משרד הרווחה, במסגרת שירות המבחן למבוגרים, ומטעם הרשות לשיקום האסיר.
היבטים בטיפול המדינה בעבריינות מין כלפי קטינים |153 .
הטיפול הייעודי בעברייני מין בשירות בתי הסוהר .
בחוק ההגנה נקבע כי השר לבט"פ, בהתייעצות עם שר הבריאות, יקים בשב"ס מערך שיקום שתפקידו לגבש תוכניות לשיקום מונע של אסירים עברייני מין.
השיקום המונע יינתן לאחר הערכת מסוכנותו של ה עבריין המין וייעשה בהסכמתו להשתתף בתוכנית.
התוכנית כוללת טיפול ייעודי שתכליתו מניעת ביצועם של מעשים בעלי אופי מיני המהווים עבירה לפי כל דין, או הפסקתם, ולכן הוא חייב לכלול את נושא עבריינות המין בשילוב עם טיפולים אחרים, למעט טיפול תרופתי (להלן - טיפול ייעודי).
טיפול ייעודי יינתן לעבריין מין אם בהערכת מסוכנותו נמצא שהוא עשוי להפחית את רמת המסוכנות הנשקפת ממנו לביצוע עבירת מין נוספת ובתנאי שהתוכנית הטיפולית אינה פוגעת באופן שאינו זניח בהסדרי הביטחון והמשמעת של האסירים .
בשב"ס אסורים מדי שנה כ -1,300 אסירים בגין עבירות מין, כ-12% מכלל אוכלוסיית האסירים הפליליים.
באחריות שב"ס גם עברייני מין המרצים עונשים בעבודות שירות.
ביולי 2018 היה מספרם67.
במועד הביקורת, הטיפול הייעודי לעברייני מין בשב"ס ניתן במב"ן ובשלוש מחלקות באגפים ייעודים בבתי הסוהר "מעשיהו", "חרמון" ו"רימונים".
במב"ן יש מקום לטיפול ייעודי ב -45 ,עברייני מין בעלי רמת מסוכנות גבוהה בלבד ובמחלקות יש 122 .
מקומות לטיפול ייעודי בבעלי רמת מסוכנות פחות מגבוהה הטיפול הייעודי בשב"ס מתנהל בקבוצות קטנות , בכמה תחומי טיפול במקביל: התנהגותי, קוגניטיבי, רגשי ובין-אישי.
הוא מתמקד בתכנים ספציפיים הקשורים לעבריינות המין, כגון זיהויו של תהליך התקיפה האישי, עיוותי חשיבה86 והשלכותיהם על ההתנהגות, גורמי הסיכון, פיתוח מיומנויות אמפתיה כלפי נפגע העבירה, והכרה בפגיעה שנגרמה לקורבן.
זמן הטיפול בקבוצות אלה הוא שנה וחצי עד שנתיים ובמקרים חריגים יותר משנתיים.
מחקרים מצאו כי ככל שהזמן מתום הטיפול עד השחרור ארוך יותר, כן יפוגו השפעתו של הטיפול הייעודי ותפחת יעילותו, עד שיהיו כלא היו.
לפיכך מתקיימות בשב"ס קבוצות טיפוליות לשימור תכנים, המסייעות לעבריין המין לשמר את הכלים שנרכשו בטיפול הייעודי, והן נועדו בעיקר לאסירים שלא קיבלו שחרור מוקדם.
תוכנית טיפולית נוספת בתקופת הכליאה היא שילוב עברייני מין בקבוצות פסיכו-חינוכיות שאינן טיפול ייעודי ואינן עוסקות במעגל התקיפה והעבירה שביצע העבריין אלא בתכנים שאמורים להקנות ידע ומיומנות בנושאים כלליים של כישורי חיים, כגון מיניות וזוגיות בריאה, תקשורת, ניהול כעסים והתמודדות עם מצבי לחץ.
משך הטיפול בקבוצות אלה 12 - 15 .
86 עיוותי חשיבה הםדרכו של מוחנו ל שכנע אותנו באמיתותו של דבר שאינו אמיתי.
מנתוני שב"ס עולה כי מכלל 1,389 עברייני המיןשהיו מוחזקים ב שנת 2017 בשב"ס, 559 בלבד שולבו בתוכנית טיפולית כלשהי, מהם 202 בתוכניות טיפול ייעודי, כלומר כ -60% מן המורשעים בעבירות מין לא שולבו בשום תוכנית מתוכניות השיקום.
שב"ס קבע תנאים מחייבים לשילובם של עברייני מין בתוכניות הטיפול הייעודי במחלקות ובמב"ן.
להלן בלוח 4 פירוט התנאים לשילובבמחלקות לטיפול: לוח 4 : תנאי ההשתתפות בקבוצות לטיפול במחלקות ייעודיות בבתי הסוהר .
תחום תנאים בבתי הסוהר .
יתרת מאסר שנתיים (לפחות) עד ארבע שנים לשחרור מוקדם .
רצון לטיפול הטיפול הוא וולונטרי והאסיר צריך להביע רצון בטיפול ובשינוי .
הכחשה האסיר אינו מכחיש באופן גורף את העבירה שבגינה הורשע .
רמת מסוכנות נמוכה-בינונית, בינונית, בינונית -גבוהה .
הערכה לשינוי מעריך מסוכנות או מטפל ייעודי מעריך שהאסיר יוכל להפיק תועלת .
שפה שליטה בעברית - דיבור, קריאה וכתיבה עבריין מין שמסוכנותו גבוהה יתקבל לטיפול ייעודי במב"ן בתנאים הבאים: אם יתרת מאסר ו עומדת על שנתיים לפחות עד שחרורו המלא; אם אינו סובל ממחלת נפש או מלקות שכלית; אם לא פגע בעצמו בכוונה בששת החודשים האחרונים; אם אינו מסווג כאובדני או כסובל ממצוקה נפשית; אם לא עבר עבירות משמעת חריגות בחצי השנה האחרונה; ואם לא היה בעבר מכור לסמים או לאלכוהול, אלא אם כן עבר טיפול גמילה.
משרד מבקר המדינה בדק את השפעת התנאים הללו על שילובם של העבריינים בטיפול הייעודי.
:יתרת מאסר ביולי 2018 הוחזקו בשב"ס כ-300 עברייני מין שריצו תקופת מאסר של חצי שנה עד שנתיים.
עבריינם אלה אינם משולבים בתוכניות הייעודיות, הנמשכות, כאמור, שנה וחצי עד שנתיים.
עברייני מין שנדונו לתקופות מאסר ארוכות אינם משולבים בטיפול הייעודי בתחילת המאסר אלא כשנתיים עד ארבע שנים לפני מועד שחרורם.
:מוטיבציה לטיפול רבים מן האסירים שאינם משולבים בטיפול הם סרבני טיפול, סרבנות שעל פי רוב כרוכה בהכחשת העבירה.
מנתוני שב"ס ליוני 2018 עולה כי מכלל1,015 ,עברייני מין שנבדקו300 בלבד, (כ-30% ), היו בעלי מוטיבציה גבוהה לעבור טיפול ייעודי.
חלק מעברייני המין שפוטים נוסף על עבירת המין גם על עבירות אחרות, כגון עבירות אלימות; אצל היבטים בטיפול המדינה בעבריינות מין כלפי קטינים |155 .
חלקם עבירת המין היא העבירה הראשית ואצל חלקם העבירה המשנית.
בקבוצת עברייני המין שזו עבירתם הראשית (902) כ-29% בעלי רצון גבוה לשינוי.
לעומתם, בקבוצת עברייני המין שזו עבירתם המשנית (113 ) ניכרת מוטיבציה גבוהה יותר לשינוי וכ -37% .
מהם בעלי רצון גבוה לשינוי 3.
הערכתמסוכנות : ממסמכי שב"ס עולה כי בקרב כל האסירים שאינם משולבים בטיפול "קיימים אחוזים גבוהים של סרבנות לטיפול ולביצוע הערכות מסוכנות".
אך אין לשב"ס נתונים כוללים ומדויקים על מספר הסרבנים (הדגשה במקור).
מן המתואר לעיל עולה כי תנאי הכניסה לקבוצות הטיפול הייעודי ובעיקר יתרות מאסר קצרות, היעדר מוטיבציה לטיפול וסירוב לעבור הערכת מסוכנות, הם חסמים לשילובם של עברייני המין בטיפול הייעודי בבית הסוהר, שהוא החוליה הראשונה ברצף הטיפול והשיקום של העבריין המורשע.
שב"ס מסר בתשובתו למשרד מבקר המדינה מדצמבר 2018 (להלן- תשובת שב"ס) כי בסופו של דבר כל עבריין מין המסוגל ומסכים ישתלב בטיפול לאורך מאסרו (ההדגשה במקור).
לגבי בעלי יתרות מאסר קצרות מסר שב"ס כי הם אינם משולבים בטיפול ייעודי היות שקיימת חובה לסיים את הטיפול הייעודי בבית הסוהר, מאחר שהפסקת טיפול נמצאה קשורה להגברת מסוכנות ולהגברת רצידיביזם כמעט פי שניים .
עוד מסר כי במטרה להרחיב את מעגל המטופלים שבעבר לא התגייסו לטיפול, פותחו מענים חדשים והורחבו מענים ישנים כמו: קבוצות הכנה לטיפול בקהילה לבעלי יתרות מאסר קצרות ביותר, קבוצות להגברת המוטיבציה, וטיפול למכחישים.
מטרת הטיפול הייעודי היא שילוב של עבריין המין בחברה ובקהילה, הפחתת רמת מסוכנותו ומניעת רצידיביזים.
מתשובת שב"ס עולה כי עברייני מין שלא יסכימו לעבור טיפול ייעודי או יהיו בעלי תקופת מאסר קצרה, יחזרו לחברה ללא טיפול.
מוצע כי שב"ס יפתח כלים חדשניים ודרכים נוספות, לרבות כלי הכוונה והסברה, תוך עידוד ומתן תמריצים לעבריינים להשתתף בתוכניות טיפול ייעודיות.
כן מוצע ששב"ס יגדיר יעד כמותי להרחבת מספרם השנתי של עברייני המין המשתתפים בתוכניות הטיפול הייעודי.
היעדר נוהל עבודה למערך השיקום המונע בשב"ס .
נהלים נועדו לאפשר ניהול יעיל ואיכותי וביסוסן של שיטות עבודה בארגון, שימור הידע שנצבר, הגדרת תחומי האחריות ו הסמכויות, עיגון אפיקי התקשורת בין הדרגים השונים, ויצירת אחידות בדרכי הפעולה.
בחוק ההגנה שהתקבל כאמור בשנת 2006 נקבע שהשר לבט"פ ושר הבריאות יפרסמו, כל אחד 156 |דוח שנתי 69ב .
בהתייעצות עם השר האחר, נהלים לתוכניות שיקום מונע לעברייני מין בבית הסוהר.
משרד מבקר המדינה בדק את גיבושו של נוהל העבודה למערך השיקום המונע בשב"ס ומצא כי במועד הביקורת פעל שב"ס לפי טיוטת נוהל פנימית שגובשה עוד בשנת 2014 ולא לפי נוהל שאושר על ידי הגורמים המנויים בחוק ההגנה.
באוגוסט 2018 מסרה המחלקה המשפטית במשרד לבט"פ כיגורמי המקצוע בשב"ס ובמשרד הבריאות גיבשו נוהל למערך שיקום מונע לאסירים עברייני מין, אך הוא אושר "רק לאחרונה" והועבר ל חתימה ללשכת השר לבט"פ ולראש הממשלה המשמש כשר הבריאות, ולאחר חתימתם יפורסם.
שב"ס מסר בתשובתו שהשר לבט"פ אישר את הנוהל בתחילת נובמבר 2018 , וכי "כעתממתין הנוהל לחתימת שר הבריאות".
עוד מסר שב"ס כי בעבודתם מסתמכים הסוהרים על נהלים פנימיים לעניין שיקום עברייני מין.
משרד הבריאות מסר בתשובתו למשרד מבקר המדינה מדצמבר 2018 כי "בימים אלה" הועבר הנוהל לחתימתו של סגן שר הבריאות.
משרד מבקר המדינה מעיר למשרד הבריאות כי המצב שבו כ-12 שנים לאחר חקיקת חוק ההגנה ויותר מחמש שנים לאחר שהוחל הפרק העוסק בשיקום מונע, טרם אושר נוהל מחייב כפי שנקבע בחוק - הוא מצב שאינו ראוי.
על משרד הבריאות להביא בהקדם לכלל סיום את תהליכי אישורו של הנוהל.
מנתונים שמסר שב"ס למשרד מבקר המדינה ביולי 2018 עולה כי בשנים 2015 - 2017 השתחררו משב"ס 790 עברייני מין.
נתונים אלה משקפים עליה של 14% במספר עברייני המין שהשתחררו ממאסר בין אותן שנים ושבו לקהילה ובהם עבריינים שנשפטו לתקופות מאסר קצרות, חלקם לאחר ריצוי מלא של עונשם וחלקם בשחרור על תנאי.
להלן בתרשים 11 התפלגות מספרם של המשתחררים לפי שנים.
היבטים בטיפול המדינה בעבריינות מין כלפי קטינים |157 .
תרשים11 : מספר עברייני המיןשהשתחררו משב"ס, 2015 - 2017 .
המקור: נתוני שב"ס בעיבוד משרד מבקר המדינה .
בבדיקת משרד מבקר המדינה נמצא שאין בודקים את רמת מסוכנותם של רבים מ עברייני המין המוחזקים בשב"ס .
לדוגמה, לא נעשית הערכת מסוכנות לעבריינים שממילא לא ישולבו בטיפול מפאת תקופת מאסרם הקצרה אף שההערכה חשובה עם חזרתם לקהילה.
לפי נתוני שב"ס, בשנת 2017 שהו בשב"ס 306 עברייני מין שנדונו לחצי שנה עד שנתיים (תקופת מאסר קצרה), 236 (77% ) מהםלא עברו הערכת מסוכנות בעת שהותם בשב"ס, כך שעם שחרורם, לגורמים רלוונטיים בקהילה לא היה בהכרח מידע עליהם.
נתונים אלה מפורטים בתרשים 12 : 158 |דוח שנתי 69ב .
תרשים 12 : התפלגות מספר עברייני מיןשנדונו לתקופות קצרות שלא עברו הערכת מסוכנות, לפי תקופת מאסר, 2016 - 2017 המקור: נתוני שב"ס בעיבוד משרד מבקר המדינה לפי נתוני שב"ס בשנת 2017 עברו הערכת מסוכנות בשב"ס70 עברייני מין בלבד מקרב הנדונים לתקופות קצרות, כלומר כ-23% .
רק לתשעה מהם נקבעה רמת מסוכנות נמוכה.
להלן בתרשים 13 התפלגות רמת המסוכנות של השאר.
תרשים 13 : התפלגות עברייני מיןלפי ביצוע הערכת מסוכנות ולפי רמת המסוכנות שהוערכה87 , 2017 .
87 ללא עברייני מין שהוערכוברמת מסוכנות נמוכה.
היבטים בטיפול המדינה בעבריינות מין כלפי קטינים |159 .
תוצאות ההערכה הצביעו על כך כי כמחצית מן העבריינים הוערכו כבעלי רמת מסוכנות בינונית-גבוהה עד גבוהה וכמחציתם כבעלי רמת מסוכנות בינונית-נמוכה עד בינונית.
נתונים אלה מלמדים על החשיבות שיש לביצוע הערכת מסוכנות למספר גדול יותר של עברייני מין גם אם נדונו לתקופות מאסר קצרות.
חזרתם לחברה של אסירים משוחררים רבים כל כך מבלי ששום גורם בקהילה יודע את רמת מסוכנותם ואת הסיכוי שיעברו עבירת מין חוזרת - אינה רצויה ואף עלולה לפגוע בציבור.
בבדיקת משרד מבקר המדינה עלה כי ביולי 2018 לא היה בידי שב"ס ריכוז נתונים על רמת המסוכנות של כלל עברייני המין ששהו בשב"ס בשנת 2017 , ממילא גם לא על מי שריצו תקופת מאסר של שנתיים ופחות ולכן לא עברו טיפול ייעודי בבית הסוהר.
שב"ס מסר בתשובתו למשרד מבקר המדינה כי אינו מזין נתונים אלא על מי שנבדקים במהלך המאסר על ידי מב"ן, וכי הערכות מסוכנות שנעשו במסגרת ההליך המשפטי לאסירים השפוטים לתקופות קצרות תקפות למשך שנה.
יודגש כי הערכת מסוכנות שנעשתה במסגרת ההליך המשפטי ותקפה לשנה בלבד אין בה כדי לתת מידע על מסוכנותו של עבריין שהשתחרר לאחר יותר משנה.
משרד מבקר המדינה מעיר לשב"ס כי עליו לבחון דרכים ולפתח כלים ואמצעים להערכת מסוכנות גם של אסירים שנדונו לתקופות מאסר קצרות.
פיקוח ומעקב על עברייני מין .
בחוק ההגנה נקבע כי על השר לבט"פ להקים יחיד ה לפיקוח שתפקידיה: לבצע פיקוח ומעקב על עברייני מין, להמליץ ל פני בית המשפט, על פי הערכת מסוכנות, על -תנאי פיקוח ומעקב לעבריין מין; להתעדכן על פרטיהם של עברייני מין שיש עליהם חובת התייצבות לפי חוק זה ולשמש מקום להתייצבותם; לקיים קשר שוטף ותדיר עם עברייני מין המצויים בפיקוח ובמעקב; ולנהל מרשם של עברייני המין שבפיקוח ובמעקב.
באוקטובר 2006 הוקמה בשב"ס יחידת הפיקוח על עברייני מין (להלן - יחידת צור), ובה מטה מקצועי וקציני פיקוח המבצעים את עבודות הפיקוח והמעקב בכל הארץ (להלן - קציני פיקוח).
יחידת צור מפקחת על עברייני מין שבית המשפט , לאחר שדן בעניין, סבר כי רמת הסיכון הנשקפת מהם לביצוע עבירת מין נוספת אינה נמוכה והוציא צו לפיו יהיו נתונים ל פיקוח ולמעקב לתקופה מסוימת (להלן - צו הפיקוח).
צו הפיקוח מטיל על עבריין המין מגבלות המצמצמות חירויות בסיסיות, כמו איסור הימצאות מחוץ למקום המגורים בשעות מסוימות או בסביבת מקומות מסוימים, איסור קיום קשר עם עברייני מין, ואיסור התרועעות עם קטינים.
לפי הצו גם 160 |דוח שנתי 69ב .
אפשר לחפש על גופו של עבריין המין, אם היה יסוד סביר להניח כי על גופו מצויים חפצים או ראיות, המצביעים על הפרת תנאי הפיקוח והמעקב88 ולדרוש מהמפוקח להתייצב בפני קצין הפיקוח בכל עת.
צו פיקוח אחד אינו דומה למשנהו ופעולות הפיקוח והמעקב מתנהלות לפי הצו בדיוק.
תוקפו של צו פיקוח לא יעלה על חמש שנים - התקופה המרבית.
בתום התקופה המרבית רשאי בית המשפט להוציא צו פיקוח חדש אם סבר שרמת הסיכון שעבריין המין יבצע עבירת מין נוספת היא גבוהה.
יחידת צור אינה מפקחת על עברייני מין שלא עברו הערכת מסוכנות.
להלן בתרשים 14 תהליך הוצאת צו הפיקוח.
תרשים 14 : תהליך הוצאת צוהפיקוח .
88 " חיפוש על גופו" לעניין זה- חיפוש על פני גופו של עבריין המין, בבגדיו ובכליו, שאינו חיפוש חיצוני או פנימי כהגדרתם בחוק סדר הדין הפלילי (סמכויות אכיפה - חיפוש בגוף ונטילת אמצעי זיהוי), התשנ"ו-1996.
היבטים בטיפול המדינה בעבריינות מין כלפי קטינים |161 .
היקף פעילותה של יחידת צור .
בתרשים 15 שלהלן מספר המפוקחים של יחידת צור מ-2007 ועד אוקטובר 2018.
תרשים15 : ,מספר המפוקחים של יחידת צור 2007 עד אוקטובר 2018 .
המקור: יחידת צור * עד אוקטובר .
מהתרשים עולה כי במהלך השנים חלה עלייה מתמשכת במספר המפוקחים89 .
לפי נתוני שב"ס, מספר המפוקחים עולהב-10% .
בקירוב מדי שנה, בממוצע בתרשימים 16 ו-17 שלהלן מספר המפוקחים ביוני 2018 בפילוח לפי רמת מסוכנות ובפילוח לפי גילם של נפגעי העבירה.
89 הנתונים בתרשים כוללים את מספר המפוקחים בפועל לאחר קיזוז של צווי פיקוח שפקעו ולא התחדשו עוד.
כלומר בפועל תוספת המפוקחים השנתית גדולה בהרבה.
תרשים 16 : מספר המפוקחים לפי רמתמסוכנות, יוני 2018 .
המקור: יחידת צור בעיבוד משרד מבקר המדינה .
תרשים 17 : שעור אוכלוסיית המפוקחים לפי גילו של נפגע העבירה, יוני 2018 .
מהתרשימים עולה כי 80% מן המפוקחים הם ברמת מסוכנות בינונית ומעלה וכשלושה רבעים מעברייני מין המפוקחים פגעו בקטינים.
לפי נתוני שב"ס, 137 .
מן המפוקחים בעלי רמת המסוכנות הגבוהה נמצאים בפיקוח יותר מחמש שנים במרץ 2014 , בדיון בנושא "תקינת יחידת צור", קבעו המשרד לבט"פ ושב"ס את היחס הנדרש שבין מספר קציני הפיקוח למספר המפוקחים (להלן - היחס הנדרש).
היבטים בטיפול המדינה בעבריינות מין כלפי קטינים |163 .
קציני הפיקוח ביחידת .
בדיקת משרד מבקר המדינה העלתה כי ביולי 2018 היחס בפועל בין מספר קציני הפיקוח ובין מספר המפוקחים (להלן - יחס עוצמה) היה נמוך ב-40% .
בקירוב מן היחס הנדרש בדצמבר 2017 מפקד יחידת צור דאז לראש חטיבת הכליאה בשב"ס כי "ישנה עלייה מתמדת במספר המפוקחים והצורך המתמיד לבצע את ההתאמות והשינוי לצורך הכלת כל המפוקחים והמשך ביצוע אפקטיבי של הפיקוח".
לדבריו, "קציני הפיקוח אינם מבצעים פיקוח של 24/7 על כל מפוקח ומפוקח.
יש צורך מתמיד בהרתעה, אך בוודאי קיים קושי של ממש להבטיח פיקוח הרמטי עבור אוכלוסייה זו".
במהלך הביקורת אישרו המשרד לבט"פ ושב"ס תוספת תקנים של קציני פיקוח שייקלטו בשנים 2018 ו-2019 .
יצוין כי גם לאחר איוש התקנים החדשים ב-2018 יהיה יחס העוצמה נמוך ב-20% בקירוב מהיחס הנדרש.
מאחר שמספר המפוקחים גדל בכל שנה, יחס העוצמה עדיין יהיה נמוך מהיחס הנדרש גם לאחר תוספת התקנים המתוכננת ב-2019 .
שב"ס מסר בתשובתו כי מאחר שקיימת מגמת עלייה במספר המפוקחים, הוא יעשה מאמץ לעדכן (לא באופן אוטומטי) את היחס הנדרש וישלם את התקנים החסרים.
כדי לאפשר ליחידת צור לעמוד במשימותיה בכל עת ובכל מקום ועקב העלייה המתמדת במספרם של עברייני המין המשתחררים מדי שנה לקהילה, שאובחנו ברמת מסוכנות מעל לנמוכה ורבים מהם פגעו בקטינים, על המשרד לבט"פ ושב"ס להבטיח שרמת התקינה ורמת האיוש של המפקחים יותאמו באופן שוטף לגידול המתמיד במספר המפוקחים.
השר לבט"פ מסר בתשובתו למבקר המדינה כי היחס הנדרש נקבע בהנחות העבודה בשלבי הקמת היחידה, ובמשרד על גופיו לא מתקיים מנגנון עדכון אוטומטי לצ ורכי תקצוב ותקינה .
ככל שישנו גידול במשימה או באוכלוסייה מקבלת השירות, נידונות דרישות לתוספות משאבים מול משרד האוצר, בדיוני התקציב השנתיים.
עוד מסר השר כי לאחר שעמד על משאביה המוגבלים של יחידת צור, הורה על תוספת מפקחים, חרף הקיצוצים הרחבים שהושתו על המשרד ועל גופיו.
סמכויות מעצר לקציני הפיקוח .
לפי חוק סדר הדין הפלילי (סמכויות אכיפה - מעצרים), התשנ"ו-1996 , השר לבט"פ רשאי להעניק לעובד ציבור סמכויות שוטר לעכב אדם או לעצור אדם 164 |דוח שנתי 69ב .
ללא צו שופט, אם שוכנע כי מתן הסמכות חיוני למילוי תפקידו של עובד הציבור.
בשנת 2013 העניק השר לבט"פ דאז לקציני הפיקוח סמכויותלעיכוב עברייני מין שהפרו את צו הפיקוח עד לבואו של שוטר.
לפי נתוני יחידת צור, בשנת 2016 נרשמו734 הפרות של צווי פיקוח ובשנת2017 נרשמו778 הפרות.
בשנת2016 הוגשו60 כתבי אישום בגין הפרות של צו פיקוח והורשעו 28 מפוקחים, ובשנת2017 הוגשו79 כתבי אישום (עלייה של כ-32% ) והורשעו48 מפוקחים (עלייה של כ-71% .
) סמכות העיכוב שניתנה לקציני הפיקוח אינה מאפשרת שימוש באזיקים או בכוח סביר, מצב המשאיר את קצין הפיקוח חסר כלים ותלוי בקבלת סיוע מהמשטרה.
ממסמכי יחידת צור עולה כי "המתנה לניידת וכוח משטרה ממחישה את הבעיה לפיה הסמכויות שניתנו ליחידה אינן מספיקות, יתר על כן ישנם מצבים בהם עצם ההמתנה לכוח שיטור, מעלה חשש ממשי שהמפוקח ישבש ראיות או יברח ובכך יסוכל הפיקוח כמו כן עשוי לחשוף את קצין הפיקוח".
משמע שסמכות העיכוב אינה ממלאת את צורכי היחידה ואינה מאפשרת פיקוח יעיל.
זאת ועוד, המתנה לשוטר אף פוגעת בתדמית וביכולת ההרתעה של קציני הפיקוח המלווים את המפוקחים.
בעקבות כך פנתה יחידת צור לשר לבט"פ בבקשה להתקין תקנה שתעניק לקציני הפיקוח סמכויות מעצר על מנת לסייע להם במילוי תפקידם.
לאחר סיום הביקורת בסוף אוקטובר 2018, כ-12 שנים לאחר שהוקמה היחידה, אישרה ועדת חוקה חוק ומשפט בכנסת את צו הענקת סמכויות מעצר ליחידת צור.
תוקף הצו עד סוף פברואר 2020.
השר לבט"פ מסר בתשובתו למבקר המדינה כי בדצמבר 2018 הוא חתם על צו המעניק סמכויות עיכוב ומעצר לקציני הפיקוח .
יחידת צור מבצעת משימה לאומית בעלת חשיבות ציבורית עליונה, תוך מחויבות גבוהה של המפקחים ביחידה ומפקדיה.
לנוכח הגידול המתמשך במספרם של עברייני המין שבית המשפט מטיל עליהם צו פיקוח, ולנוכח רמת מסוכנותם ו העובדה ש רובם פגעו בקטינים , על המשרד לבט"פ ושב"ס להיערך בהתאם ולהעמיד לרשות יחידת צור את מלוא האמצעים הדרושים לה למילוי משימותיה.
היבטים בטיפול המדינה בעבריינות מין כלפי קטינים |165 .
מרכזים לשיקום מונע בקהילה .
הישנותן של עבירות לאחר השחרור מבית הסוהר מתרחשות בדרך כלל עקב היחשפות מחודשת למכלול גירויים , פנימיים וחיצוניים , ולנסיבות חברתיות וסביבתיות שלא התקיימו ולא באו לידי ביטוי בכלא.
לפיכך, טיפול המשכי בקהילה, ברצף עם תום המאסר, חיוני להשתלבותו מחדש של עבריין המין בחברה.
הטיפול והשיקום של עברייני מין בקהילה הוא באחריותו של שירות המבחן למבוגרים שבמשרד הרווחה (להלן - שירות המבחן)90 , באמצעות תוכניות לטיפול ייעודי וטיפולים אחרים, במטרה להפחית את רמת הסיכון הנשקפת מהעבריין לביצוע עבירות מין נוספ ות (להלן- שיקום מונע).
התקציב השנתי של משרד הרווחה לשיקום מונע של עברייני מין הוא 13 מיליון ש"ח.
לפי חוק ההגנה, עברייני מין מופנים לשיקום מונע: 1 .
כשבית המשפט החליט להפנותם לשיקום מונע בקהילה במקום עונש מאסר בפועל (להלן - צו מבחן); 2 .
כאחדמתנאי שחרור על תנאי ממאסר91; 3 .
במסגרת צו פיקוח לאסיר משוחרר בחוק נקבע כי גורם מקצועי מתאם שהוסמך על פי החוק, שהינו קצין מבחן בשירות המבחן או נציג הרשות לשיקום האסיר (להלן - רש"א), יגבש עבור עבריין המין הבגיר תוכנית לשיקום המונע ובכלל זה את סוגי הטיפולים שיקבל, את מקום הטיפול, את האחראי לביצוע התוכנית ואת תקופת הטיפול.
בתנאים מסוימים התוכנית עשויה לכלול גם טיפול תרופתי.
אוכלוסייה אחרת שמקבלת טיפול אף שהחוק אינו חל עליה הם מי שבית המשפט טרם גזר את דינם והם מבקשים מיוזמתם להשתתף בטיפול כדי להציג לבית המשפט את מודעותם לחומרת העבירה ואת נכונותם לטיפול; ועברייני מין בשלב המעצר המופנים לטיפול כבר בשלב זה, כחלק מפיקוח על תנאי מעצרם (להלן - מטופלים שאינם במסגרת החוק).
בתקנות הגנה על הציבור מפני ביצוע עבירות מין (תנאי קבלה ושהיה של מטופלים ותקן עובדים במרכז מורשה), התשע"ד-2014 , נקבע כיהמטופלים שאינם במסגרת החוק יתקבלו לטיפול על בסיס מקום פנוי ומספרם לא יעלה על 20% ממכסת המטופלים שאושרה לכל אחד מן המרכזים המורשים.
לצורך ביצוען של תוכניות השיקום המונע בפריסה ארצית הוקמו מרכזים מורשים, ברישיון מאת שירות המבחן.
להלן פירוט המרכזים: .
מסגרות חוץ -ביתיות: הוסטל - מסגרת טיפולית סגורה לבעלי רמות מסוכנות בינונית עד גבוהה הפועלת כל שעות היום בכל ימות השנה.
ההוסטל מיועד ל-24 מטופלים בכל עת, הוא החל לפעול באוקטובר 2015, ומשך הטיפול בו כשנה.
מסגרת טיפולית סגורה אחרת לעברייני מין המכורים לסמים או לאלכוהול החלה לפעול במרץ 2017 .
והיא מיועדת לעשרה מטופלים .
90 האחראי למתן שירותי אבחון, פ יקוח, טיפול ושיקום למעורבים באירוע פלילי (חשודים, נאשמים ונפגעי עבירה), שגילם 18 .
ומעלה 91 שחרור לפני השלמת מלוא תקופת המאסר שנגזרה על האסיר .
מרכז יום: מרכז לטיפול ייעודי לעברייני מין ברמת מסוכנות בינונית, המקיים מפגשי טיפול על בסיס יומי, באינטנסיביות פוחתת: בשלב א', הנמשך כשנה, הפעילות נערכת חמישה ימים בשבוע, בימים ראשון עד חמישי, בשעות 08:00 - 16:00; בשלב ב' הפעילות מתקיימת שלוש פעמים בשבוע, בשעות 17:00 - 20:00 , מיועדת לעברייני מיןברמת מסוכנות בינונית המשולבים בשוק העבודה ונמשכת חצי שנה.
עברייני מין שסיימו את שלב א' רשאים להשתלב בשלב ב', וכך מתאפשר להם מעבר הדרגתי לקהילה, בשילוב עם תעסוקה.
מכסת המטופלים בכל עת בכל שלב היא 20 .
מטופלים במרכז היום פועלות קבוצות טיפוליות נוספות, בתדירות של פעם או פעמיים בשבוע, לבעלי רמת מסוכנות בינונית ומטה, כגון קבוצות מעקב למטופלים שהשלימו את השלבים א' ו-ב' וזקוקים לתמיכה ולליווי לתקופה נוספת, וקבוצה לעברייני האינטרנט הנפגשת פעם בשבועיים.
מרכזים מורשים לטיפול קבוצתי: טיפול ייעודי בקבוצות (ובמקרים מיוחדים טיפול פרטני) בתדירות של מפגש בשבוע או בשבועיים.
במועד סיום הביקורת פעלו עשרה מרכזים כאלה המרכזים אינם מוגבלים במספר המטופלים ויכולים לפתוח קבוצות טיפול ככל שיידרשו.
מבדיקה שערך משרד מבקר המדינה עולה כי אף שמכסת ההוסטל השנתית היא 24 מטופליםבכל עת, נמצא שמתחילת פעולתו באוקטובר 2015 עד סוף שנת2017 - כשנתיים- טופלו בו 37 עברייני מין בלבד במקום 48 ,לפחות.
במרכז היום, על שתי מסגרות הטיפול שלושמכסת המטופלים בכל אחת מהן 20 , בשנים2017 ו-2018 טופלו12 בלבד באחת ו-13 .
באחרת משרד הרווחה מסר בתשובתו כי בשנת 2018 הגיע ההוסטל לתפוסה מלאה וכמה מקומות פנויים שנשארו במרכז היום נועדו לקליטת מטופלים נוספים.
כן מסר המשרד כי מדובר במרכזים שהחלו לפעול רק בשנים האחרונות, משום שפרק השיקום בחוק נחקק בשלב מאוחר יותר של החקיקה, ולאור הקושי הרב והמאמצים שנעשו לשם הקמת המרכזים, מאמצים אשר נמשכו זמן רב.